PRIJEDLOG

REPUBLIKA HRVATSKA

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

KLASA: 024-01/24-01/

URBROJ: 2109-20-02-24-

Dekanovec, \_\_\_.2024.

Na temelju članka 3. Zakona o plaćama u lokalnoj i područnoj (regionalnoj) samoupravi ("Narodne novine“ broj 28/10, 10/23) i članka 31. Statuta Općine Dekanovec ("Službeni glasnik Međimurske županije " broj 3/18, 10/20, 6/21, 4/22), Općinsko vijeće Općine Dekanovec na \_\_\_. sjednici održanoj \_\_\_\_\_\_ 2024. godine, donijelo je

**O D L U K U**

**O NAČINU UTVRĐIVANJU PLAĆE** T**E DRUGIH PRAVA I OBVEZA**

**OPĆINSKOG NAČELNIKA OPĆINE DEKANOVEC**

**Članak 1.**

Ovom se Odlukom određuje način utvrđivanja plaća i drugih radnih prava općinskog načelnika Općine Dekanovec (u daljnjem tekstu: dužnosnik) koji svoju dužnost u Općini Dekanovec (u daljnjem tekstu: Općina) obavljaju profesionalno.

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

**Članak 2.**

Plaću dužnosnika iz članka 1. ove Odluke koji svoju dužnost obavljaju profesionalno čini

umnožak koeficijenta i osnovice za obračun plaće, uvećan za 0,5% za svaku navršenu godinu

radnog staža, ukupno najviše za 20%.

**Članak 3.**

Koeficijent za obračun plaće dužnosnika iznosi **4,26.**

**Članak 4.**

Osnovica za obračun plaće dužnosnika utvrđuje se u visini osnovice za obračun plaće državnih dužnosnika, sukladno propisima kojima se uređuju prava i obveze državnih dužnosnika.

**Članak 5.**

Naknada za rad dužnosnika iz članka 1. ove Odluke koji dužnost obavlja volonterski, odnosno bez zasnivanja radnog odnosa, može iznositi najviše do 50% umnoška koeficijenta za obračun plaće utvrđenog za općinskog načelnika koji dužnost obavlja profesionalno i osnovice za obračun plaće.

Odluku o visini naknade za rad iz stavka 1. ovog članka donosi Općinsko vijeće Općine Dekanovec.

**Članak 6.**

Općinski načelnik obvezan je savjesno i stručno obavljati preuzete dužnosti.

Općinski načelnik u roku od 8 dana od dana stupanja na dužnost dužan je pisanim putem obavijestiti Jedinstveni upravni odjel Općine Dekanovec o volonterskom ili profesionalnom obavljanju dužnosti.

Propuštanjem roka iz prethodnog stavka smatra se da dužnosnik dužnost obavlja volonterski.

Općinski načelnik u tijeku mandata može promijeniti način obavljanja dužnosti dostavom pisane obavijesti o promjeni načina obavljanja dužnosti Jedinstvenom upravnom odjelu Općine Dekanovec.

Novi način obavljanja dužnosti započinje prvog dana sljedećeg mjeseca nakon dostave pisane obavijesti iz prethodnog stavka ako u istoj obavijesti nije naveden dan početka novog načina obavljanja dužnosti.

**Članak 7.**

Vrijeme profesionalnog obavljanja dužnosti općinskog načelnika uračunava se u staž osiguranja.

Općinski načelnik koji dužnost obavlja profesionalno ima pravo na naknadu samo sljedećih materijalnih troškova nastalih u vezi s obavljanjem dužnosti:

* troškova prijevoza na posao i sa posla u visini stvarnih izdataka prema cijeni dnevne prijevozne autobusne karte,
* troškova prijevoza vlastitim automobilom na službenom putovanju u visini neoporezivog iznosa po kilometru utvrđenog pravilnikom o porezu na dohodak kojeg donosi ministar financija,
* troškova smještaja na službenom putovanju u visini stvarnih izdataka, i
* dnevnice za službeno putovanje u visini neoporezivog iznosa utvrđenog pravilnikom o porezu na dohodak kojeg donosi ministar financija.

Za vrijeme privremene spriječenosti u obavljanju dužnosti zbog trudnoće ili bolesti općinski načelnik koji dužnost obavlja profesionalno ostvaruje prava iz mirovinskog i zdravstvenog osiguranja, sukladno posebnim propisima.

Osim prava na plaću i naknadu materijalnih troškova iz ovog članka općinski načelnik koji dužnost obavlja profesionalno nema pravo na druge vrste naknada koje mogu pripadati službenicima i namještenicima Jedinstvenog upravnog odjela Općine Dekanovec (plaćeni i neplaćeni dopust, regres, jubilarnu nagradu, otpremninu, dodatke na plaću zbog stupnja obrazovanja i druga prava), a koje se određuju posebnom odlukom kojom se odlučuje o pravima i obvezama službenika i namještenika Jedinstvenog upravnog odjela Općine Dekanovec.

Općinski načelnik koji dužnost obavlja profesionalno ne podliježu obvezi prisutnosti na radu u točno određenom radnom vremenu, kao ni obvezi obavještavanja i opravdavanja svog izostanka s rada, za vrijeme kojeg ostvaruju pravo na svoju plaću.

**Članak 8.**

Ova Odluka stupa na snagu osmog dana od dana objave u „Službenom glasniku Međimurske županije“.

**PREDSJEDNICA OPĆINSKOG VIJEĆA**

Melani Baumgartner